Diari Oficial de la Generalitat Valenciana


Sumari del DOGV 7862, del 31-08-2016 (2016/6687)

RESOLUCIÓ de 4 d'agost de 2016, de la Conselleria d'Hisenda i Model Econòmic, per la qual s'accepta la cessió gratuïta dels terrenys de propietat municipal sitis en l'àmbit del pla parcial de l'àrea NPT-6 Ciutat de les Ciències, del PGOU realitzada per l'Ajuntament de València.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7862

Data del DOGV
:   31-08-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/6687


Data del document
:   04-08-2016

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 4 d'agost de 2016, de la Conselleria d'Hisenda i Model Econòmic, per la qual s'accepta la cessió gratuïta dels terrenys de propietat municipal sitis en l'àmbit del pla parcial de l'àrea NPT-6 Ciutat de les Ciències, del PGOU realitzada per l'Ajuntament de València. [2016/6687]  
De conformitat amb el que disposa la clàusula D. Quart 2 del Conveni subscrit amb data 5 d'abril de 2007 entre l'Ajuntament de València i la Generalitat tendent a la regularització patrimonial de diversos immobles en la ciutat de València, la qual establia que «L'Ajuntament de València cedirà gratuïtament a la Generalitat la titularitat de les parcel·les de la seua propietat incloses en l'àmbit del pla general de l'àrea NPT6 Ciutat de les Arts i les Ciències, del pla general d'ordenació urbana de València, no qualificades com E/ER, Sistema General de Xarxa Viària», la Junta de Govern Local de l'esmentada corporació local, mitjançant un acord adoptat el dia 29 de desembre de 2008, va cedir a la Generalitat tres parcel·les que s'indiquen a continuació:  
1. Amb una superfície de 7.191,91 m². Inventariada amb el codi 8.W8.80.593; consta encadastrada formant part de les finques amb referència 8760811TJ4435L6518PF i de la 7809802YJ2770H0001 ANAR, actualment a nom de CACSA.  
2. Amb una superfície de 536,13 m². Inventariada amb el codi 8.R4.80.370 consta encadastrada formant part de les finques amb referència cadastral 7611101YJ2771B i de la 7611106YJ2771B, a nom de la Generalitat.  
3. Amb una superfície de 4.821,46 m². Inventariada amb el codi 7.D5.78.293. En el certificat de l'inventari aportat per l'Ajuntament de València figura com no encadastrada. Actualment consta amb la referència 7641991YG7035G 5757VI i de la 2828279SR7574K6512CM a nom de la Generalitat.  
Tal com posa de manifest l'Ajuntament de València les mencionades parcel·les figuren com a propietats municipals de possessió immemorial procedents de l'antic camí de les Moreres i l'antic carrer de la Sénia, no consten inscrites en el Registre de la Propietat.  
  
De conformitat amb el que estableix el punt tercer de l'esmentat acord de cessió, aquesta queda condicionada que «la Generalitat mantinga la seua destinació tot el temps de la seua duració de manera que si aquesta s'altera revertirà l'immoble a l'Ajuntament amb totes les seues pertinences i accessions». La cessió es realitza perquè amb la finalitat, assenyalada en el conveni mencionat anteriorment, de destinar les parcel·les a la regularització patrimonial de la Ciutat de les Arts i les Ciències de València amb subjecció al que estableix l'article 111 del Reglament de Béns de les Entitats Locals, en tindre l'immoble que se cedeix la naturalesa jurídica de patrimonial.  
L'article 44 de la Llei 14/2003, de 10 d'abril, de Patrimoni de la Generalitat estableix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de serveis públics competència de la Generalitat i en el punt 2 estableix que la competència per a l'acceptació correspon al titular de la conselleria competent en matèria de patrimoni.  
L'article 27.2.c de la Llei de Patrimoni estableix que porta implícita l'afectació de béns i drets a l'ús general o al servei públic l'adquisició de béns i drets en virtut de transferència o cessió administrativa. En conseqüència, una vegada perfeccionada la cessió i acceptació, l'immoble queda automàticament afecte al domini públic de la Generalitat, per al compliment dels fins establits el planejament urbanístic municipal.  
  
En conseqüència, basant-se en els esmentats articles de la Llei 14/2003, de 10 d'abril, de Patrimoni de la Generalitat, i fent ús de les atribucions conferides per la legislació vigent, resolc:  
  
Primer  
Acceptar la cessió gratuïta de la propietat realitzada per l'Ajuntament de València a favor de la Generalitat de les parcel·les que obeeixen a la següent descripció i figuren grafiades en el pla adjunt:  
Parcel·la de servei públic al costat del Museu Príncep Felip en carrer Moreres de 7.191,91 m² de superfície que confronta: nord, antic llit del Túria; sud, resta parcel·la sociocultural en la qual s'ubica el Museu Príncep Felipe i l'Hemisferic; est, pont de l'Assut de l'Or i oest, pont de Montolivet. Consta en l'Inventari municipal amb el codi 2.W9.79.416.  
  
Referència cadastral, 7809801YJ2770H I 7809802YJ2770H (part).  
Parcel·la de servei públic al costat del Palau de les Arts en l'autopista del Saler de 536,13 m² de superfície que confronta: nord, sud i est, resta parcel·la E/SP-4 i oest, parcel·la qualificada com espais lliures estructurals. Consta en l'Inventari municipal amb el codi 7.L1.67.804.  
Referència cadastral, 7611101YJ2771B i 7611106YJ2771B (part).  
Parcel·la d'espais lliures al costat del Palau de les Arts al carrer Moreres de 4.821,46 m² de superfície que confronta: nord, antic llit del riu Túria; sud, resta parcel·la espais lliures que confronta amb la parcel·la del Palau de les Arts i xarxa viària; este, pont de Montolivet i oest, xarxa viària- rotonda al final del carrer Alcalde Reig. Consta en l'Inventari municipal amb el codi 5.I7.55.005.  
  
Segon  
La cessió gratuïta realitzada per l'Ajuntament de València, s'efectua en compliment del que disposa la clàusula D. Quart 2 del Conveni subscrit amb data 5 d'abril de 2007, entre aqueixa corporació local i la Generalitat per a la regularització patrimonial de diversos immobles en la ciutat de València que han de mantindre la seua destinació tot el temps de la seua duració.  
En cas d'incompliment dels fins per als quals se cedeixen les parcel·les, una vegada sol·licitada la reversió per part de l'ajuntament i remesa com a sol·licitud de reversió a la Conselleria d'Hisenda i Model Econòmic, aquesta tramitarà l'expedient corresponent d'acord amb el que disposa el Reial Decret 1373/2009, de 28 d'agost, pel qual s'aprova el Reglament General de la Llei 33/2003, de 3 de novembre, del Patrimoni de les Administracions Públiques. La resolució que s'adopte serà notificada a l'Ajuntament i comportarà, si és el cas, la reversió immediata al patrimoni de la corporació local i la baixa de l'immoble en l'Inventari General de Béns i Drets de la Generalitat.  
  
  
Tercer  
L'immoble acceptat haurà d'incorporar-se a l'Inventari General de Béns i Drets de la Generalitat en concepte de bé de domini públic, amb la finalitat de regularitzar patrimonialment el Palau de les Arts Reina Sofia, el Museu Príncep Felip, Umbracle i Hemisféric, els quals formen part del conjunt immobiliari de la Ciutat de les Arts i les Ciències.  
  
  
Quart  
En no constar l'immoble inscrit a nom de l'ajuntament de València, hauran de realitzar-se les gestions necessàries per a regularitzar la seua inscripció registral per mitjà de la immatriculació de les finques cedides, per a la qual cosa s'ha de comptar amb la col·laboració de l'esmentada corporació local de conformitat amb el que disposen els principis que han de regir les relacions entre administracions públiques establits pels articles 3 i 4 de la Llei 30/1992, de Règim Jurídic de les Administracions Públiques i del Procediment Administratiu Comú.  
  
Quint  
Notificar la present resolució a l'Ajuntament cedent i procedir a la publicació en el Diari Oficial de la Comunitat Valenciana, en compliment del que disposa l'article 44 de la llei 14/2003, de 10 d'abril, de Patrimoni de la Generalitat.  
  
Contra el present acte, que és definitiu en via administrativa, es podrà interposar un recurs contenciós administratiu en el termini de dos mesos comptats a partir de l'endemà de la notificació, davant del Jutjat Contenciós Administratiu de conformitat amb allò que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, es podrà interposar un recurs potestatiu de reposició, en el termini d'un mes comptat a partir de l'endemà de la seua notificació, davant de l'òrgan que va dictar l'acte de conformitat amb el que preveu l'article 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sense perjudici que es puga exercitar qualsevol altre que s'estime procedent.  
  
València, 4 d'agost de 2016.- El conseller d'Hisenda i Model Econòmic: Vicent Soler i Marco.